**ЈАВНИ ПОЗИВ ЗА ТРЕНИНГ ПРОГРАМ У ОКВИРУ ЈАВНОГ КОНКУРСА ЗА ОРГАНИЗАЦИЈЕ ЦИВИЛНОГ ДРУШТВА ЗА ПРЕДАЈУ ПРЕДЛОГА ПРОЈЕКАТА У СКЛОПУ ПРОЈЕКТА ПЛАТФОРМА ЗА ОДГОВОРНО УПРАВЉАЊЕ ЈАВНИМ ФИНАНСИЈАМА**

Пројекат Платформа за одговорно управљање јавним финансијама спроводи Програм Уједињених нација за развој (УНДП) у Србији, а финансира Влада Шведске (СИДА). Пројекат је са реализацијом почео 1. јуна 2019. године и надовезује се на резултате и добре праксе RELOAD пројекта који финансира Европска унија (ЕУ), а спроводи УНДП.

Платформа за одговорно управљање јавним финансијама има за циљ јачање партнерства између јединица локалне самоуправе (ЈЛС) и цивилног друштва кроз изградњу транспарентнијег приступа финансирању организација цивилног друштва (ОЦД) из буџета ЈЛС, а у циљу решавања проблема у заједници. Пројекат ће такође допринети спровођењу Циљева одрживог развоја и развојне Агенде за 2030. Циљеви одрживог развоја представљају универзални позив на деловање ради искорењивања сиромаштва, заштите животне средине и обезбеђивања мира и просперитета за све.

Укупно је изабрано пет јединица локалне самоуправе којима ће бити пружена подршка у развоју транспарентних механизама за расподелу средстава намењених за финансирање пројеката ОЦД.

**ТРЕНИНГ ЗА ПОТЕНЦИЈАЛНЕ АПЛИКАНТЕ НА КОНКУРСУ**

У оквиру пројекта је предвиђено пружање стручне подршке удружењима у процесу припреме предлога пројката и апликација у оквиру Јавног конкурса за организације цивилног друштва за предају предлога пројеката.

Тренинг за изградњу капацитета/управљање пројектним циклусом ће трајати три дана и одржаће се према следећем распореду:

1. Први дан: 11.03.2020. од 11:00 до 17:00 часова

2. Други дан: 12.03.2020 од 09:00 до 15:00 часова

3. Трећи дан: 13.03.2020. од 10:00 до 16: часова

Сви наведени тренинзи ће се одржавати у Малој сали Културног центра у Бачу, улица: Трг др Зорана Ђинђића број 4.

Тренинг ће држати експерти, а очекује се да представници ОЦД који се пријаве учествују у непромењеном саставу на сва три дана тренинга.

У току конкурса биће обезбеђена и менторска подршка организацијама цивилног друштва. Помоћ ће бити отворена и јавна, а распоред са временом и датумима ће бити окачен на сајту локалне самоуправе.

У случају да су потребне додатне информације и појашњења, потенцијални кандидати могу контактирати УНДП, путем е-маил-а: konkurs.rs@undp.org, или Општину Бач путем e-maila. Konkursi.udruzenja@bac.rs Одговори на питања у вези са конкурсом ће бити стићи најкасније три радна дана након пријема питања.

Позивају се Организације цивилног друштва да учествују у тренинг програму тако што ће најкасније до 10.03.2020 године до 15:00 часова послати пријаву за учешће на тренинзима на маил: konkursi.udruzenja@bac.rs, телефоном: 021/770-075 локал 149 или лично у Општинској управи Бач, канцеларија 208.

Пријава за учешће на тренинзима треба да садржи: Име и презиме учесника, назив организације из које долази, контакт податке (телефон, маил).

**ПРАВО УЧЕШЋА НА КОНКУРСУ**:

Учешће у овом јавном конкурсу је отворено, на једнаким основама, за све регистроване ОЦД према Закону о удружењима, с тим што се пројекат мора релизовати на територији општине Бач.

Све заинтересоване организације цивилног друштва детаљне информације о условима за аплицирање и критеријумима за финансирање пројеката могу пронаћи у Смерницама за подносиоце пријава у оквиру јавног конкурса.

**ПРЕУЗИМАЊЕ ДОКУМЕНТАЦИЈЕ ЗА УЧЕШЋЕ НА КОНКУРСУ:**

Документација за пријаву на јавни конкурс се може преузети од 03.03.2020. слањем захтева са називом заинтересоване организације на имејл: konkursi.udruzenja@bac.rs или лично преузимањем у Општинској управи Бач, Трг др Зорана Ђинђића 2, Канцеларија 208. Све потребне информације и електронска верзија целог пакета пријавне документације може се наћи и на веб страници општине [www.bac.rs](http://www.bac.rs).

Информативни састанак (инфосесија) у вези са позивом потенцијалним апликантима за предају предлога пројеката биће одржан у Бачу, 05.03.2020. године са почетком у 11:00 часова, у малој сали Културног центра, ул. Трг др Зорана Ђинђића бр. 4. Потенцијални апликанти ће током састанка бити детаљније упознати са конкурсом, начином пријављивања, итд.

У току трајања јавног позива биће оргaнизовани тренинзи и менторска подршка који ће бити отворени и јавна, а датум и место ће бити објављени на сајту локалне самоуправе.

U slučaju da su potrebne dodatne informacije i pojašnjenja, potencijalni kandidati mogu kontaktirati UNDP, putem e-mail-a: konkurs.rs@undp.org, ili lokalnu samoupravu konkursi.udruzenja@bac.rs Odgovori na pitanja u vezi sa konkursom će stići najkasnije tri radna dana nakon prijema pitanja.